پېښور: په کرونا وايرس اخته ژورنالسټ فخرالدین سيد ژوند د لاسه ورکړو
په پېښور کې په کرونا وايرس اخته شوی ژورنالسټ فخر الدين سيد د دغه ناروغۍ له امله په حق ورسېدو.
کراچۍ — فخرالدين سيد چې سينئر ژورنالسټ ؤ د ټيلي ويژن چېنل (۹۲) سره کار يې کار کولو او نن د زيارت/ پنجشنې په ورځ يې په روغتون کې ژوند د لاسه ورکړو. د خېبريونين اف ژورنالسټ فناس سیکرټري عزيز بونېری وايي، په فخرالدين سيد کې د کرونا وايرس پخلی شوی او د پېښور په حیات اباد مېډېکل روغتون کې داخل ؤ. وي او ای ډیوه سره په خبرو کې بونیري وويل فخرالدين سيد يو تکړه ژورنالسټ ؤ او په پېښور کې د خبريال په حېث د بېلابيلو ورځپاڼو او ټيلي ويژن چېنلو سره کار کړی ؤ. هغه وويل د دوی د شمېرو ترمخه په خېبرپښتونخوا کې په ۱۷ ژورنالسټانو کې د کرونا وايرس پخلی شوی ؤ خو نور ترې ښه شوي دي. د خېبرپښتونخوا حکومت د وړاندې نه د اعلان کړی چې که د کرونا وایرس نه کوم ژورنالسټ مړ کيږي د هغه کورنۍ ته به په يو ځای لس لاکه روپۍ او بيا د میاشتې په سر لس زره روپۍ ورکولی شي. عزيز بونېری وايي باید حکومت خپله دغه ژمنه په فوري ډول عملي کړي او د فخرالدين د کورنۍ مرستې وکړي. بونېری زياتوي ډاکټران د کرونا وبا پرضد تر ټولو په اول صف ولاړ دي جنګيږی خو ژورنالسټان هم د کرونا وبا په مهال د خبرونو ترلاسه کولو او خلکو ته د پوهاوي رسولو دپاره هر ځای ته رسی، او د دې وبا په اړه خلکو ته مالومات رسوي، خو د دغو ژورنالسټانو د ساتنې دپاره نه خو حکومت او نه بيا ادارې هيڅ انتظام نه لري. هغه وويل په دغه لړ کې بايد په خپله ژورنالسټانو د پوهاوي د تربيت سره د ډيوټۍ په وخت هغه څيزونه هم ورکړی شي کوم چې يو تن د کرونا وايرس څخه بچه ساتي. د ژورنالسټانو د حقونو دپاره کار کوونکي تنظيم فريډم نېټ ورک مشر اقبال خټک د فخرالدين سيد په مړينه د خفګان څرګندونه کړې او په ژورنالسټانو يې غږ کړی چې د کرونا وبا په مهال د ډيوټۍ په وخت احتياطي ګامونه واخلي. فضل عزيز په کراچۍ کې د وي او اې ډيوه خبريال دی په سياسي، تعليمي، صحت او کلتور سره په ټولنيزو موضوعاتو وېب، رېډيو او ټيلي ويژن ته رپورټونه جوړوي او په ځانګړو موضوعاتو ليکل هم کوي. د کراچۍ د اردو پوهنتون نه يې د جرنلزم او کراچۍ پوهنتون نه يې د نړيوالو اړيکو د ماسټرۍ ډګريانې ترلاسه کړي دي.